CELEX: 62010CN0343
Language: el
Date: 2010-07-07 00:00:00
Title: Υπόθεση C-343/10: Προσφυγή της 7ης Ιουλίου 2010 — Ευρωπαϊκή Επιτροπή κατά Βασιλείου της Ισπανίας

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/29
            
         Προσφυγή της 7ης Ιουλίου 2010 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-343/10)
   ()
   2010/C 234/47
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωπος: S. Pardo Quintillán)
   
      Καθού: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι, παραλείποντας
               
                           —
                        
                        
                           την αποχέτευση των αστικών λυμάτων των οικισμών με ισοδύναμο πληθυσμό (ι.π.) άνω των 15 000 Valle de Güimar, Noreste (Valle Guerra), Valle de la Orotava, Arenys de Mar, Alcossebre και Cariño, κατά το άρθρο 3 της οδηγίας 91/271/ΕΟΚ (1) και
                        
                     
                           —
                        
                        
                           την επεξεργασία των αστικών λυμάτων των οικισμών με ισοδύναμο πληθυσμό (ι.π.) άνω των 15 000 Arroyo de la Miel, Arroyo de la Víbora, Estepota (San Pedro de Alcántara), Alhaurín el Grande, Coín, Barbate, Chipiona, Isla Cristina, Matalascañas, Nerja, Tarifa, Torrox Costa, Vejer de la Frontera, Gijón-Este, Llanes, Valle de Güimar, Noreste (Valle Guerra), Los Llanos de Aridane, Arenys de Mar, Pineda de Mar, Ceuta, Alcossebre, Benicarló, Elx (Arenales), Peñíscola, Teulada Moraira (Rada Moraira), Vinaròs, A Coruña, Cariño, Tui, Vigo, Aguiño Carreira-Ribeira, Baiona, Noia, Santiago, Viveiro και Irán (Hondarribia), κατά τις παραγράφους 1, 3 και, κατά περίπτωση 4, του άρθρου 4 της οδηγίας,
                        
                     το Βασίλειο της Ισπανίας παρέβη τις υποχρεώσεις που υπέχει από τις προαναφερθείσες διατάξεις της οδηγίας 91/271/ΕΟΚ,
            
         
               —
            
            
               να καταδικάσει Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατά την παράγραφο 1, του άρθρου 3 και την παράγραφο 1 του άρθρου 4 της οδηγίας 91/271/ΕΟΚ, οι οικισμοί με ισοδύναμο πληθυσμό (ι.π.) άνω των 15 000 πρέπει να διαθέτουν δίκτυα αποχέτευσης αστικών λυμάτων και να υποβάλλουν σε δευτεροβάθμια ή σε ισοδύναμη επεξεργασία τα αστικά λύματα το αργότερο έως την 31η Δεκεμβρίου 2000.
   Δυνάμει της παραγράφου 2, του άρθρου 3, της οδηγίας, τα αποχετευτικά δίκτυα των αστικών λυμάτων πρέπει να πληρούν τις απαιτήσεις του παραρτήματος I, σημείο Α.
   Όσον αφορά την υποχρέωση επεξεργασίας των αστικών λυμάτων, η παράγραφος 1 του άρθρου 4 της οδηγίας επιβάλλει στα κράτη μέλη την υποχρέωση να υποβάλλουν τα αστικά λύματα που διοχετεύονται σε αποχετευτικά δίκτυα, πριν από την απόρριψή τους, σε δευτεροβάθμια ή σε ισοδύναμη επεξεργασία.
   Κατά την παράγραφο 3, του άρθρου 4, οι απορρίψεις από τους σταθμούς επεξεργασίας αστικών λυμάτων πρέπει να πληρούν τις απαιτήσεις του παραρτήματος I σημείο Β. Το σημείο Β του παραρτήματος Ι παραπέμπει με τη σειρά του στις απαιτήσεις του πίνακα Ι του εν λόγω παραρτήματος. Τέλος, οι διαδικασίες ελέγχου του τμήματος Δ του Παραρτήματος Ι επιτρέπουν τη διακρίβωση ότι οι απορρίψεις από τους σταθμούς επεξεργασίας αστικών λυμάτων πληρούν τις προϋποθέσεις του τμήματος Β του παραρτήματος Ι.
   Όσον αφορά τους επίδικους 38 οικισμούς, το Βασίλειο της Ισπανίας δεν διασφάλισε την τήρηση των προϋποθέσεων που θέτει η οδηγία.
   
      (1)  του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ, L 135, σ. 40)